Tolong jelaskan mengenai Kaidupan awal jo paribadi dari Jonathan Lethem dalam bahasa minangkabau

Lethem laia Brooklyn, New York. Ayahnyo, Richard Brown Lethem, adolah surang palukis avant-garde, sadang ibunyo Judith adolah surang aktivis politik. Inyo adolah anak nan paliang tuo dari tigo urang basanak sagaek.

Lethem ketek mandangakan musik Bob Dylan dan manonton film Star Wars sabanyak duo puluah satu kali kutiko film tu patamo kali kalua di bioskop. Inyo tatarik jo karya fiksi ilmiah Philip K. Dick.

Kaluarga Lethem tingga di sabuah commune di Gowanus, Brooklyn era sabalun gentrifikasi. Inyo basikolah di P.S. 29 di Cobble Hill, dima inyo basuo guru idolanyo Carmen Fariña. Urang gaeknyo bacarai kutiko Lethem masih ketek, dan kutiko inyo baumua tigo baleh, ibunyo Judith maningga dek tumor utak.

Lethem kudian masuak High School of Music & Art, sabuah sakolah manangah seni, untuak manjadi surang palukih cando ayahnyo, walaupun inyo surang manyabuik baso karya lukisannyo "kakanak-kanakan". Inyo mangarang zine banamo The Literary Exchange jo sabuah novel sapanjang 125 halaman nan bajudul Heroes, nan inggo kini alun ditabikkan. Salapeh lulus, inyo masuak Bennington College di Vermont pado tahun 1982. Lethem mamiliah untuak kalua kampus pado tahun kaduonyo. Inyo bajalan manumpang dari Denver, Colorado ka Berkeley, California, malalui gurun jo pagunuangan di Wyoming, Utah, jo Nevada.

Lethem tingga di California salamo duo baleh tahun. Inyo pernah bakarjo subagai klerk di toko buku bakeh Moe's jo Pegasus & Pendragon Books. Lethem mangarang di wakatu luangnyo. Inyo manabikkan carito pendek partamonyo pado tahun 1989. Pado tahun 1996, inyo pindah baliak ka Brooklyn dari San Francisco Bay Area.

Pado tahun 1987, Lethem kawin jo pangarang Shelley Jackson Kaduonyo bacarai pado 1997. Pakawinan kaduonyo adolah pado tahun 2000 jo Julia Rosenberg, surang eksekutif film bakabansoan Kanada, namun anyo batahan salamo duo tahun. Sajak 2007, Lethem tingga di Brooklyn jo Berwick, Maine, basamo istri katigonyo, sutradara film Amy Barrett. Lethem punyo duo orang anak laki-laki, Everett jo Desmond.